Étienne Decroux

Étienne Decroux (19. juuli 1898 Pariis – 12. märts 1991 Boulogne-Billancourt) oli prantsuse näitleja ja miim.

Decroux õppis näitlemist Jacques Copeau ja Charles Dullini juures. Hiljem tegutses pantomiimi õppejõuna ja koreograafina Prantsusmaal, kus avas 1940. aastatel näitlejakooli, ja Ameerika Ühendriikides (1957–1962). Pärast kodumaale naasmist avas Boulogne-Billancourtis pantomiimikooli. Tema esimesi õpilasi oli Jean-Louis Barrault, hiljem oli tema kuulsamaid õpilasi Marcel Marceau. 

Decroux'd loetakse moonwalk'i esmaesitajaks, mis sai populaarseks tänu Michael Jacksoni esitusele.

Decroux mängis paarikümnes mängufilmis, sealhulgas 1945. aastal Marcel Carné filmis "Ülemise rõdu lapsed".

Kategooria:Prantsusmaa näitlejad
Kategooria:Prantsusmaa miimid
Kategooria:Sündinud 1898
Kategooria:Surnud 1991